CELEX: 32013R0971
Language: ro
Date: 2013-10-10
Title: Regulamentul (UE) nr. 971/2013 al Consiliului din 10 octombrie 2013 de modificare a Regulamentului (UE) nr. 267/2012 privind măsuri restrictive împotriva Iranului

12.10.2013   
            
            
               RO
            
            
               Jurnalul Oficial al Uniunii Europene
            
            
               L 272/1
            
         REGULAMENTUL (UE) NR. 971/2013 AL CONSILIULUI
   din 10 octombrie 2013
   de modificare a Regulamentului (UE) nr. 267/2012 privind măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere Decizia 2010/413/PESC a Consiliului din 26 iulie 2010 privind măsuri restrictive împotriva Iranului și de abrogare a Poziției comune 2007/140/PESC (1),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               Regulamentul (UE) nr. 267/2012 al Consiliului (2) pune în aplicare măsurile prevăzute în Decizia 2010/413/PESC și prevede, printre altele, înghețarea tuturor fondurilor și a resurselor economice care aparțin, sunt proprietatea, sunt deținute sau controlate de persoane, entități sau organisme prevăzute în listele din anexele VIII-IX la respectivul regulament.
            
         
               (2)
            
            
               La 10 octombrie 2013, Consiliul a adoptat Decizia 2013/497/PESC (3) care modifică Decizia 2010/413/PESC și prevede criterii ajustate pentru includerea pe listă în vederea includerii persoanelor și entităților care au eludat sau au încălcat măsuri restrictive.
            
         
               (3)
            
            
               Această măsură intră în domeniul de aplicare al tratatului și, în consecință, este necesară o reglementare la nivelul Uniunii pentru punerea sa în aplicare, în special pentru a se asigura aplicarea sa uniformă de către operatorii economici din toate statele membre.
            
         
               (4)
            
            
               Prin urmare, Regulamentul (UE) nr. 267/2012 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Articolul 23 alineatul (2) din Regulamentul (UE) nr. 267/2012 se modifică după cum urmează:
   
               a)
            
            
               Litera (b) se înlocuiește cu următorul text:
               
                           „(b)
                        
                        
                           fiind o persoană fizică sau juridică, o entitate sau un organism care a eludat sau a încălcat dispozițiile prezentului regulament sau a sprijinit o persoană, o entitate sau un organism inclus pe listă pentru ca acestea să eludeze sau să încalce dispozițiile prezentului regulament, ale Deciziei 2010/413/PESC sau ale RCSONU 1737 (2006), RCSONU 1747 (2007), RCSONU 1803 (2008) și RCSONU 1929 (2010);”.
                        
                     
         
               b)
            
            
               Litera (c) se înlocuiește cu următorul text:
               
                           „(c)
                        
                        
                           fiind un membru al Corpului Gardienilor Revoluției Islamice (IRGC)) sau o persoană juridică, o entitate sau un organism deținut sau controlat de IRGC sau de unul sau mai mulți dintre membrii săi, sau o persoană fizică sau juridică, o entitate sau un organism care acționează în numele lor, sau o persoană fizică sau juridică, o entitate sau un organism care furnizează servicii de asigurare sau alte servicii esențiale către IRGC sau către entități deținute sau controlate de IRGC sau care acționează în numele IRGC;”.
                        
                     
         
               c)
            
            
               Litera (e) se înlocuiește cu următorul text:
               
                           „(e)
                        
                        
                           fiind o persoană juridică, o entitate sau un organism deținut sau controlat de Islamic Republic of Iran Shipping Lines (IRISL) sau de o persoană fizică sau juridică, o entitate sau un organism care acționează în numele IRISL, sau o persoană fizică sau juridică, o entitate sau un organism care furnizează servicii de asigurare sau alte servicii esențiale către IRISL sau către entități deținute sau controlate de IRISL sau care acționează în numele IRISL;”.
                        
                     
         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 10 octombrie 2013.
      
         
            Pentru Consiliu
         
         
            Președintele
         
         R. SINKEVIČIUS
      
   
   
      (1)  JO L 195, 27.7.2010, p. 39.
   
      (2)  Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului și de abrogare a Regulamentului (UE) nr. 961/2010 (JO L 88, 24.3.2012, p. 1).
   
      (3)  A se vedea pagina 46 din prezentul Jurnal Oficial.